Til Bolius

I er mit sidste håb?

Hvad skal jeg stille op med denne græsplæne? Den blev slagtet i sommeren 2018 og er aldrig kommet sig igen, som I kan se på fotoet. Det er en have på 4.500 m2, så det er ikke lige til at lægge en ny.

Kan det hjælpe noget at give den en omgang hormon til efteråret?

Mvh. Morten R


Kan jeg redde den tørre græsplæne?
Hej Morten R

Efter hvad jeg kan se på billedet, så er der ikke meget liv i græsset. Der er forskellige løsninger:

1. Rullegræs ovenpå den gamle plæne (dyr løsning)
2. Fræse hele plænen op og så en ny.

Jeg ville lave et forsøg med et areal på fx 100 m2:

* Først vertikalskæres arealet  på 100 m2.
* Derpå rives det løse græs sammen.
* Derpå eftersås arealet efter, at der tilført gødning eller kompost ( august er den bedste måned at så græs i, der er meget høj jordtemperatur).
* Sørg for, at plænen har en god jordfugtighed.

Hvis forsøget lykkes, kan det resterende areal tilsås på samme måde.

Læs mere: [Problemer i græsplænen](/problemer-i-graesplaenen-19140)

Læs mere: [Ny græsplæne](/ny-graesplaene-19143)

